Video: Lof ná kapingsdrama by skool | Maroela Media
Die video is deur Enforce Security Services op Facebook gelaai. Volgens die maatskappy het die voorval Maandag plaasgevind. Die video wys hoe 'n ma met haar motor voor die skool in Kloof in Durban, KwaZulu-Natal stilhou. Sy klim uit en loop saam met haar seuntjie na die skool.
Drie mans loop in die parkeerarea verby en wanneer sy na haar motor terugkeer, dreig die mans haar met 'n vuurwapen en vat haar motorsleutels.
Twee ander motoriste sien wat gebeur en probeer die ma help. Die kapers skrik die motoriste af deur vuurwapens op hulle te rig. Die ma klim in die motor by een van die motoriste terwyl die ander motoris die kapers agternasit.
Volgens inligting op die Facebook-blad is die ma uitgeken as Susan West. Die vrou wat haar oplaai, is Michelle MacInnes terwyl Nigel Booth uitgeken is as die ander motoris wat die kapers agternagesit het. Volgens Enforce Security Services is die motor later teruggevind.
Dis so lekker om sulke goeie nuus te lees. Dis so goed dat mense mekaar nog help en omgee vir mekaar.
Wil net se dat daar meer mense soos hulle moet wees. As ons almal opstaan tEen die ongeregtigheid wat mense aan ander mense doen en die skurke wees dat ons nie sal gaan le nie.
Mooi so vrou'tjies! As daar darem meer mans soos julle was.
This is scary, thank God the child didn't have to witness this. As much as I miss the kids, I'm glad they now stay in Cape Town. Calvin used to go to that very same Pre-School.